‏גלגל ההיסטוריה מסתובב שוב
‏בממלכת נדונגו.
‏אח של נג'ינגה מת.
‏קשריה לקאסה, לוחם האימבנגלה,
‏התנפצו, נישואיהם בוטלו.
‏נג'ינגה!
‏כתוצאה מלקיחת חייו של מלך צעיר לעתיד
‏ביום החתונה שלהם.
‏מעשה הכרחי,
‏כדי לקחת את השלטון ולהמשיך ‏את התוכנית האולטימטיבית שלה...
‏לגרש את הפורטוגלים מנדונגו אחת ולתמיד.
‏כל החובות שולמו.
‏את המלכה עכשיו.
‏תחי המלכה נג'ינגה!
‏נג'ינגה! ‏-נג'ינגה!
‏- מלכות אפריקה -
‏- נג'ינגה -
‏- איי קינדונגה -
‏השוק נראה שונה היום.
‏אלה לא הסוחרים הרגילים שלנו, אחותי.
‏עכשיו, בגיל 42,
‏נג'ינגה היא מלכה. היא השליטה של כל הארץ.
‏סוף סוף היא שולטת בגורלה ‏של ממלכתה, נדונגו.
‏- נדונגו, קבאסה -
‏בממלכת נדונגו,
‏תחת מעטה הביטחון ‏שבבסיס הצבאי שלה באיי קינדונגה,
‏נג'ינגה שולטת עם אחיותיה ‏קאמבו ופונג'י לצדה.
‏רבים מהאנשים האלה הגיעו בתגובה לקריאתך.
‏המרגלים שלנו אומרים שכפרים שלמים הגיבו,
‏והביאו אלייך את האנשים הכשירים ביותר שלהם.
‏נג'ינגה מנסה להגדיל את הצבא שלה
‏על ידי יצירת קשר עם אנשים וההצהרה,
‏"תנו לי להיות המלכה שלכם."
‏ההצגה של עצמה כשליטה מתריסה
‏דיבר אל אנשים רבים,
‏בעיקר אל אלה שחשבו ‏שהשעבוד והאלימות הפורטוגליים
‏ממש ערערו את הקהילות שלהם באותו זמן.
‏היא יוצרת מקלט לאנשים, לא רק לאנשים שלה,
‏אלא גם לאנשים משבטים אחרים.
‏מי הם?
‏הם הגיעו הבוקר.
‏לבדם?
‏משפחותיהם נשחטו.
‏הפורטוגלים פשטו על הכפר שלהם.
‏את אלה שהם לא הרגו הם לקחו איתם ללואנדה.
‏הם התחבאו בשיחים במשך שלושה ימים.
‏אתם בטוחים עכשיו.
‏מוות עקוב מדם...
‏יהיה טוב מדי למושל סוזה.
‏עדיין אין לנו מספיק ‏חיילים כדי לחסל את סוזה.
‏הוא בלתי נלאה. ‏-כן.
‏תודה, פונג'י. אני מכירה אותו. ‏את לא צריכה להזכיר לי.
‏רק אמרתי שיש לו אנשים שהם...
‏אנושיים.
‏לא אלים.
‏אמנם אנחנו קטנים במספרנו, ‏אבל אנחנו עדיין יכולים לפגוע בהם.
‏איך?
‏האנשים האלה הם ברובם חקלאים, ‏דייגים, לא חיילים.
‏אז תיכנעי אם ויתרת, פונג'י.
‏נג'ינגה, תהיי הגיונית.
‏שום דבר הגיוני.
‏את אולי רואה אזרחים ואנשים מדוכאים.
‏אני רואה צבא מקומי שמוכן להגן על אדמתו.
‏אל תזלזלי ביכולותיו ‏של מי שנלחם למען משפחתו.
‏במיוחד כשאין לו מה להפסיד.
‏אל תיקחי את התסכול שלה ללב.
‏היא מדברת בתור המלך...
‏כשמשקל אנשיה מונח על כתפיה,
‏לא כאחותנו.
‏אני יודעת.
‏היא לא מאמינה שעבדות פורטוגלית זה בסדר,
‏שבני עמה יכולים להילקח בשבי.
‏אז היא תשתמש בכל האמצעים ‏העומדים לרשותה ותפעיל אותם.
‏אחד הדברים שנג'ינגה מבינה,
‏באופן מאוד מתוחכם,
‏זה שהיא צריכה שאנשים יערערו ‏על מה שהפורטוגלים עושים.
‏היא שולחת שליחים למחוזות שונים בנדונגו,
‏ומעודדת אנשים למרוד,
‏להצטרף אליה נגד הפורטוגלים.
‏אנשים משועבדים במטעים ‏פורטוגלים ברחו בהמוניהם.
‏חיילים משועבדים,
‏שהיוו חלק מהנוכחות ‏הצבאית הפורטוגלית שם, נמלטים.
‏במהלך המצביע על הגאונות הטקטית שלה,
‏נג'ינגה חוסמת כבישים,
‏מה שמפריע לשווקים
‏שבהם המתיישבים הפורטוגלים קנו עבדים.
‏- לואנדה, נדונגו, קבאסה -
‏הריסת הרשתות הללו מונעת מהפורטוגלים
‏להצעיד את המשועבדים ללואנדה, ‏הבסיס הפורטוגלי,
‏שם שבויים מועברים למטעים לאורך החוף,
‏הופכים לחיילים־עבדים, או נשלחים מאפריקה
‏אל סחר העבדים הטרנסאטלנטי.
‏- נמל לואנדה -
‏בלואנדה, המושל החדש, פרנאו דה סוזה,
‏גועש לנוכח אובדן הרווחים הקטסטרופלי.
‏המושל החדש רואה
‏לא רק שהצבא שלו התכווץ,
‏אלא גם שהגישה שלו לסחר בעבדים מידרדרת
‏בגלל הפעולות של נג'ינגה.
‏הפורטוגלים זועמים.
‏ההפרעה הזאת ממש שמה ‏את נג'ינגה על הרדאר שלהם.
‏הוא לא נראה מרוצה, אחותי.
‏יופי.
‏אם הוא כועס, הוא לא בשליטה.
‏למרות שלפורטוגלים יש צבא חזק יותר,
‏הם עדיין מרגישים שעדיף לנהל משא ומתן
‏במקום להשתמש בכוח בכל פעם,
‏כי הכוח בסופו של דבר יתיש אותם.
‏משלחת מכובדת של הוד מעלתו, המושל דה סוזה.
‏ברוך הבא, בהחלט.
‏אני נושא מסר.
‏אני נושא פקודה מהמושל.
‏החזירי את רכושו מייד.
‏רכוש? איזה רכוש?
‏עבדים.
‏העבדים של פורטוגל...
‏את יודעת טוב מאוד על איזה רכוש אני מדבר,
‏מאחר שאת וה...
‏תמשיך.
‏מאחר שאת וה...
‏חיילים שלך...
‏מפריעים לכל שוק עבדים מכאן ועד לואנדה.
‏לקחתם רכוש שלא שייך לכם.
‏העבדים האלה שייכים למושל.
‏בבקשה...
‏תגיד למושל שאשמח להחזיר ‏את כל הרכוש שלו, את...
‏העבדים שלו.
‏יופי.
‏אחזור מייד ואספר...
‏הבעיה היחידה היא...
‏שאין לי.
‏מה?
‏אין לי עבדים.
‏מה זאת אומרת אין לך עבדים?
‏לא יכול להיות שמכרת... ‏-מעולם לא היו לי...
‏עבדים.
‏תסתכל סביבך.
‏אתה רואה פה עבדים?
‏אם אתה רואה, תגיד לי.
‏ואני אחזיר אותם בשמחה למושל.
‏קדימה!
‏אתה רואה פה עבדים?
‏תגיד למושל שאין פה עבדים...
‏בממלכה שלי.
‏תלווי את האורח שלנו לכביש בבטחה.
‏כבר כמעט חושך.
‏אנחנו לא רוצים שתלך לאיבוד.
‏שתהפוך לרכוש של מישהו אחר.
‏נכון?
‏שנינו יודעים שהמושל לא יהיה מרוצה.
‏שיהיה.
‏זאת הפעם הראשונה זה עשרות שנים
‏שבה ידה של נדונגו ‏על העליונה מול הפורטוגלים,
‏שבה נדונגו היא כוח שאין לזלזל בו.
‏- נמל לואנדה -
‏הפורטוגלים היו מבועתים.
‏זה הרסני לאימפריה הפורטוגלית כולה.
‏לא מדובר רק בכיבוש נדונגו,
‏אלא גם בנכסים הקולוניאליים בברזיל,
‏שבאותה תקופה ‏היא אחת המושבות העשירות בעולם.
‏והם זקוקים לעובדים משועבדים ‏שיגדלו סוכר, זהב לבן,
‏אחד ממוצרי המזון הרווחיים ‏ביותר שהיו במאה ה־17.
‏אבל עכשיו, במה שיכולה להיות מהלומה ‏גדולה לסוחרי עבדים פורטוגלים,
‏נג'ינגה לא רק כובשת עבדים,
‏היא גם מביאה לצידה ‏את מעמד האצילים, שנקרא סובה.
‏הפורטוגלים משתמשים באלימות ‏פוליטית כדי ליצור בריתות
‏ולגרום לאנשים לפחד להרגיז אותם.
‏הם הסתמכו על סובה, ‏בעלי ברית באפריקה, להעביר עבדים
‏ובגלל התנגדותה ‏של נג'ינגה לשלטון הפורטוגלי,
‏הסובה מנעו יותר ויותר ‏את המחווה הזו מהפורטוגלים.
‏אין לנו שום מחוות.
‏הסובה ממשיכים לנהור לנג'ינגה בהמוניהם.
‏בקצב הזה, לא יישארו לנו עבדים.
‏באופן רשמי...
‏הפראית הזאת...
‏אמורה להיות בקרביים ‏של ספינת עבדים בדרכה לסלבדור
‏יחד עם בני ארצה העלובים,
‏הזונה הגנבת הזאת!
‏לנג'ינגה אין מושג מה מחכה לה.
‏אנחנו נשחרר את זעמה ‏של פורטוגל על הנקבה הפגאנית הזאת
‏עד שלא יישאר לה מקום מסתור
‏בפינה שכוחת האל העלובה הזאת!
‏לא משנה מה יידרש.
‏נג'ינגה מהווה סכנה כה גדולה ‏לעתיד של הפורטוגלים באזור,
‏שהם החליטו להיפטר מהבעיה
‏שנג'ינגה הייתה, אחת ולתמיד.
‏היא בעצם אויב הציבור מספר אחת.
‏זה הרגע שבו המושל פרנאו דה סוזה
‏מקבל אישור מהכנסייה הקתולית
‏לפתוח במלחמת הקודש הצודקת הזאת נגדה.
‏- איי קינדונגה -
‏רבותיי, היער מלא בפראי אדם.
‏הפרס שלנו קרוב.
‏אני רוצה שתגיעו מהמערב...
‏וכל השאר, צעדו מאחוריי.
‏היום אנחנו לוקחים את הפרס שלנו.
‏הפורטוגלים פותחים במערכה ‏צבאית עקובה מדם נגד נג'ינגה.
‏- איי קינדונגה -
‏במשך חודשיים הם מתקדמים לתוך שטחה
‏ובסופו של דבר מקיפים ‏את המעוז שלה באיי קינדונגה.
‏הם גוברים עלינו.
‏לסגת!
‏לסגת מייד לשיחים!
‏הפורטוגלים נחושים.
‏היא חושבת שהיא יכולה לחכות שהם יעזבו, ‏אבל היא באמת לא יכולה.
‏היקף החיילים והתחמושת הפורטוגליים ‏חזק מדי בשביל נג'ינגה.
‏היא מאבדת רבים מהלוחמים שלה.
‏האיום על נג'ינגה ואנשיה הוא השמדה,
‏הרס מוחלט.
‏ממחבוא בג'ונגל באיי קינדונגה,
‏נג'ינגה יודעת שהסיכויים שלה לנצח קלושים.
‏היא חייבת להחליט אם להישאר ולהילחם ‏או לסגת ולבנות מחדש.
‏דה סוזה הגדיל את צבאותיו.
‏מדברים אפילו על פרס על...
‏סלסלות של ידיים,
‏אפים וראשים של נתיניי.
‏וגם עלייך, מלכתי.
‏תגובה בהיקף כזה
‏מעידה על כך שאת יריבה אימתנית.
‏המעשים שלהם מדברים בקול רם יותר מהמילים.
‏ומה הם אומרים?
‏שהם רוצחים צמאי דם,
‏חמדנים ואכזריים?
‏הם אומרים שאת המלכה.
‏חוקית, חזקה, אהובה.
‏מסוכנת מכדי לחיות.
‏זה לא מה שרצית?
‏שהם ידעו ויכירו במי שאת?
‏טוב...
‏קיבלת את מבוקשך.
‏מה שיש לי...
‏זה צבא חולה,
‏מרוקן ומותש.
‏אני יודעת שהם יהיו נאמנים עד הסוף.
‏אבל לא ככה.
‏לא כשהפורטוגלים יכולים ‏להריח את החולשה שלנו.
‏מה אומרים אבותינו?
‏הם לא הביאו אותנו עד הלום כדי שניכשל.
‏אנו יודעים מרשומות היסטוריות
‏שעליה לסגת, אך היא אינה יכולה ‏לעשות זאת מבלי לאבד מכבודה.
‏לכן היא מחליטה להיוועץ באבות אבותיה
‏ובמיוחד אחיה המת.
‏נגולה מבנדה.
‏אתה רואה יותר מאיתנו.
‏רחוק יותר משנוכל.
‏תנחה אותנו.
‏מה זה אומר?
‏סבלנות.
‏אחיך אומר שעלייך להיות ‏בחיים כדי להילחם, בתי.
‏הם אומרים, "ראשית תחיי, אחר כך תילחמי".
‏לא נוכל להישאר כאן.
‏אם יגיעו עוד חיילים,
‏ואבותינו הסכימו...
‏שעלינו לסגת...
‏עלינו לעזוב הלילה.
‏בחסות החשכה, מסוכן מדי לחכות.
‏תעירו אותם.
‏אבותינו אמרו את דברם.
‏נג'ינגה משתמשת ברוחניות שלה באופן אסטרטגי
‏כדי להדגים לאנשי נדונגו, המכונים מבונדו,
‏שהידע והכוח של אבותיה
‏הוא הבסיס להחלטות פוליטיות ואסטרטגיות.
‏נג'ינגה והפמליה שלה בורחים.
‏היא מקבלת את ההחלטה הקשה מאוד
‏להשאיר את אחיותיה האהובות באיי קינדונגו
‏במחנה המלחמה, למען ביטחונן.
‏בשלב הזה, ‏הפורטוגלים משתלטים על חלקים גדולים
‏מממלכת נג'ינגה, נדונגו.
‏כדי להגן על אנשיה,
‏היא צריכה לפנות לדיפלומטיה.
‏מי הפרא הזה חושב שהוא?
‏ב־1626, נג'ינגה שולח את המואני לומבו,
‏הפקיד והדיפלומט הבכיר ביותר, לפורטוגלים,
‏כדי לנסות וליצור הסכם שלום.
‏אני מודה לכם על הכבוד שהענקתם לנו להיפגש.
‏ברשותכם, הרשו לי להציג את עצמי.
‏אני המואני לומבו,
‏שליח מיוחד של הוד מעלתה,
‏נג'ינגה, מלכת נדונגו.
‏היא שולחת את הפקיד הבכיר ‏ביותר שלה כי זה צעד של כבוד מבחינתה.
‏היא מקווה שזה משהו שיביא את הפורטוגלים
‏לשולחן המשא ומתן.
‏המלכה נג'ינגה שולחת את ‏ברכותיה החמות להוד מעלתך.
‏היא הורתה לי להודיע
‏שהיא תפתח מחדש את הגישה לשווקים...
‏בתמורה להכרה בלגיטימיות המלכות שלה.
‏אנחנו מציעים את המנחות האלה...
‏כמחווה של רצון טוב מהמלכה שלי.
‏עם הבטחה לעוד,
‏אם נגיע לפתרון הסביר לשני הצדדים.
‏בבקשה תראו לאורח שלנו...
‏איך נראה פתרון המתאים לשני הצדדים.
‏הם כולאים את המואני לומבו
‏ואחר כך מוציאים אותו להורג ‏בעריפת ראש פומבית.
‏אבל הפורטוגלים עוד לא סיימו.
‏הפורטוגלים יעשו הכול
‏כדי לוודא שהיא לא תוכל להמשיך במשימה שלה.
‏אז הם חייבים למצוא איזו חולשה תוכל ‏לשחוק את הכוח של נג'ינגה מבפנים.
‏מלכתי.
‏דברי! מה קרה?
‏הפורטוגלים השמידו את קילומבו.
‏רבים קיפחו את חייהם.
‏פונג'י, קאמבו...
‏אחיותיי. מה עם האחיות שלי?
‏הם לקחו אותן.
‏הם מה?
‏לא.
‏לא, בבקשה.
‏אבות אבותיי, בבקשה.
‏לא.
‏בבקשה, לא.
‏אחיותיה נתפסו ונלקחו בשבי
‏על ידי הפורטוגלים, כקלף מיקוח.
‏האחיות שלה היו שתיים ממערכות ‏היחסים הקרובות ביותר בחייה.
‏זה ממש מפחיד.
‏הן נלקחו על ידי הפורטוגלים,
‏שהפגינו רק זלזול אלים
‏במנהיגי נדונגו רבים בעבר.
‏מספיק.
‏קומי, נג'ינגה.
‏אבותייך זקוקים לך על רגלייך.
‏כן.
‏זהו זה.
‏היא הרוסה,
‏והיא צריכה לחשוב מה לעשות
‏והיא גם צריכה לדעת מה יידרש ממנה
‏על מנת להחזיר את אחיותיה.
‏נקים פה מחנה הלילה.
‏מחר נצא אל האימבנגלה.
‏אנחנו חוזרים לקאסה?
‏לא, קאסה הוא ילד. אני הולכת לצ'יף קסנג'ה.
‏מלכתי, זה חכם?
‏קסנג'ה הוא... ‏-הוא לא גבר שכדאי לשחק איתו.
‏אין לי ברירה.
‏הוא הגבר היחיד...
‏שיכול לתת לי את מה שאני צריכה...
‏כדי להילחם בפורטוגלים.
‏את מוכנה לשלם את המחיר?
‏כן.
‏לא שולחים עז להילחם באריה.
‏אני רוצה את האחיות שלי בחזרה.
‏אני רוצה את הפורטוגלים מחוץ לשטח שלי.
‏שייעלמו כולם, עד האחרון שבהם!
‏נג'ינגה נחלשת אחרי שהכוחות שלה מתמעטים.
‏היא צריכה לבנות מחדש את בסיס הכוח שלה.
‏היא צריכה חיילים, היא צריכה צבא,
‏והיא רוצה מישהו שיוכל לעזור
‏כדי לוודא שהפורטוגלים ‏לא יוכלו יותר ליטול חיים נוספים
‏או עוד בן משפחה.
‏אז כשגבה צמוד לקיר, ‏היא מחליטה לעשות צעד די דרסטי,
‏בניסיון לכרות ברית ‏עם מנהיג האימבנגלה, קסנג'ה.
‏קסנג'ה הוא המנהיג החזק ‏ביותר של לוחמי האימבנגלה.
‏כוחו של קסנג'ה חזק יותר ‏מזה של כל שליט אימבנגלה.
‏יש לו בסיס כוח עצום של 80,000 חיילים
‏שנג'ינגה יודעת שהיא יכולה להשתמש בהם.
‏אומרים שהוא אלים, קניבליסטי ומסוכן ביותר.
‏הוא גם אויב ותיק שתקף ‏את נדונגו שבע שנים קודם לכן.
‏- שטח אימבנגלה -
‏בשלב זה, ללוחמי האימבנגלה של קסנג'ה
‏יש שאיפות לנטוש את חיי הנוודות שלהם
‏כדי להפוך לקבוצה מיושבת יותר.
‏לכל אחד מהם יש משהו שהשני רוצה.
‏יש לו את הצבא האימתני לו היא זקוקה,
‏ונג'ינגה יודעת איך לבנות לו ממלכה.
‏זה המוצא האחרון שלה.
‏אם היא תשיג ברית, היא תוכל לבסס כוח,
‏כדי שהיא תהפוך לאיום הגדול ביותר באזור.
‏את אכן הבת של אמא שלך.
‏כלומר?
‏את חושבת שזו הייתה משימה קלה,
‏להיות עם איש רב עוצמה כמו אביך?
‏חזק יותר מזה שכאן.
‏תפני אליה.
‏זו רוחה של אימך שעלייך לעבוד איתה עכשיו, ‏לא של אביך.
‏הוא אולי בן אימבנגלה גאה
‏וקשוח...
‏אבל קודם כול הוא גבר.
‏אז אני לא אפגוש אותו בתור מלך ממין נקבה.
‏אלא כמלכה.
‏כי אני גם אישה, לפני הכול.
‏לעת עתה.
‏באתי...
‏לבקש מקלט...
‏ולכרות ברית...
‏עם האדם היחיד בממלכה הזאת שבאמת מסוגל
‏להביס את הפורטוגלים.
‏נג'ינגה הגדולה...
‏מבקשת את הגנתי מפני הפורטוגלים.
‏ובתמורה, אלחם לצידך בנאמנות.
‏עם מה?
‏עם...
‏לב.
‏ועם כל המשאבים
‏שצ'יף קסנג'ה הדגול מוכן לתת לי.
‏לחמתי פעמים רבות לצד לוחמי אימבנגלה.
‏אני אף פעם לא מאכזבת.
‏את מדברת היטב.
‏תודה. ‏-אבל המילים שלך...
‏לא מספיקות כדי להתקבל למחנה הזה.
‏מה יידרש?
‏יש לי שני תנאים.
‏דבר ראשון, את תהיי אשתי.
‏אני האדון של הקילומבו הזה.
‏ויש מקום רק לאל אחד, לא לשניים.
‏לא תעשי לי מה שעשית לקאסה.
‏והשני?
‏תיפטרי מזה.
‏אני לא רוצה לראות את זה ביד שלך.
‏לסמלי הסמכות שלך אין שום משקל כאן.
‏לנג'ינגה יש אביזרים טקסיים,
‏כמו למלכים רבים באפריקה.
‏יש לי שרשרת מלכותית. יש לי שרביט מלכותי.
‏לנג'ינגה יש את החגורה שלה, הלונגה,
‏שמייצגת את הכוח שלה כמלך ממין נקבה.
‏זרקי את זה.
‏היא יודעת שכדי לחזק ‏את מעמדה ולהחזיר את אחיותיה,
‏עליה להקריב כמה דברים.
‏אחת האסטרטגיות שהיא משתמשת בה במהלך חייה
‏היא שהיא מטמיעה מנהגים תרבותיים,
‏לוקחת היבטים של תרבויות זרות ‏לה כדי להשיג את מה שהיא רוצה.
‏ואני חושבת שזה משהו מאוד ייחודי
‏בנג'ינגה כמנהיגה.
‏אמרת שאת רוצה להילחם,
‏לעמוד בראש משלחת של אנשיי.
‏טוב, את לא יכולה לעשות את זה בלי התואר.
‏אז החלטתי למנות אותך למלכה נג'ינגה.
‏שרת הצבא והלוחמת הגדולה.
‏אבל...
‏אבל מה?
‏עוד תנאים? ‏-את מכירה אותי היטב.
‏אנחנו נהיה זוג מעורר יראה. ‏-מה אתה רוצה ממני, קסנג'ה?
‏לא רק אני.
‏אנחנו!
‏עלייך להישבע את שבועת הדם.
‏תוכיחי שאת באמת אחת מאיתנו.
‏עשי זאת עכשיו, וכל מה ‏שהבטחתי לך יהיה שלך מייד.
‏היא צריכה להוכיח את עצמה
‏כנחושה בדעתה להפוך לאימבנגלה באמת.
‏היא צריכה לעבור סדרה של הליכים פולחניים.
‏היא צריכה לצרוך דם של אדם.
‏הרגע הזה בסיפורה של נג'ינגה
‏הוא הרגע השנוי ביותר במחלוקת ‏בתיעוד ההיסטורי
‏ובמיתולוגיה של נג'ינגה.
‏עד כמה היא הפכה לקניבלית אימבנגלה?
‏האם היא אכלה בשר אדם?
‏האם היא הקריבה קורבנות אדם?
‏המקורות הפורטוגלים
‏משמיצים את לוחמי האימבנגלה ‏ומכנים אותם קניבלים ברברים.
‏והפורטוגלים
‏השתמשו בקמפיין ההשמצה ‏כדי להכפיש את נג'ינגה.
‏לדעתי,
‏אף אחד לא אכל לבבות.
‏נג'ינגה לא אכלה לב של אף אחד.
‏אחרי שהפכה למנהיגת לוחמי אימבנגלה,
‏נג'ינגה מפנה את מחשבותיה ‏ואת האנרגייה שלה לכיבוש.
‏מה?
‏אני רוצה עוד דבר אחד.
‏עוד?
‏בסיס.
‏את רוצה לדבר על מלחמה עכשיו?
‏כן.
‏כבר יש לך בסיס.
‏כאן. ‏-אני רוצה בסיס משלי.
‏מספיק חזק כדי לתכנן ולבנות...
‏ולפגוע בפורטוגלים בנקודה שהכי תכאיב להם.
‏למה יש לי הרגשה שאת כבר יודעת איפה?
‏אני רוצה את מטמבה כבסיס.
‏אם אעזור לך להשיג את מה שאת רוצה...
‏מה אקבל בתמורה?
‏מה אתה רוצה, קסנג'ה?
‏מה אני יכולה לתת לקסנג'ה הכול־יכול?
‏אני רוצה אותך.
‏כבר יש לך אותי. ‏-את הנאמנות שלך.
‏יש לך... ‏-לא, נג'ינגה.
‏תקשיבי.
‏אתה רוצה לחסל את הפורטוגלים?
‏אני רוצה ממלכה משלי.
‏ממלכה חזקה.
‏ואני רוצה...
‏לבטוח בי?
‏שאהיה... ‏-נאמנה.
‏תמיד.
‏אני יכול לבטוח בך?
‏קסנג'ה...
‏אני זו ששוכבת עירומה במיטה שלך.
‏אין לי מה להסתיר.
‏תן לי...
‏אלפים...
‏מאנשיך החזקים ביותר.
‏אני אתן לך ממלכה.
‏עשינו עסק.
‏מלכת מטמבה שלי.
‏כיבוש מטמבה חיוני לנג'ינגה
‏מבחינה אסטרטגית, פוליטית וצבאית.
‏- מטמבה -
‏מטמבה נמצאת על גבול ממלכת נדונגו.
‏מכאן היא יכולה לתקוף
‏ולהטריד את הפורטוגלים.
‏עם אנשיו של קסנג'ה,
‏היא מתחילה את כיבוש מטמבה שנמשך ארבע שנים.
‏ובמקום הזה היא מבססת היטב
‏את הבסיס הטריטוריאלי החדש שלה.
‏- ממלכת מטמבה -
‏כעת, בגיל 53,
‏נג'ינגה מובילה צבא משולב
‏של אלפי לוחמי אימבנגלה וחיילי מבונדו.
‏היא מסתערת על הממלכה ולבסוף מגיעה לבירה,
‏ושם נמצאים מגורי מלכת מטמבה.
‏לא!
‏אנחנו לא הפורטוגלים.
‏לא כך אנחנו מתייחסים לבני מלוכה.
‏אפילו בתבוסה.
‏אמרתי...
‏שנלך לקסנג'ה ונפתור את זה עכשיו?
‏אתה חירש?
‏תעזוב, כל עוד יש לך רגליים ללכת עליהן.
‏הם לא יכולים לפגוע בך. אל תפחדי.
‏מה איתך?
‏עלינו לפחד ממך?
‏את מגורשת.
‏אבל אל תדאגי.
‏תהיי בטוחה במקום שאליו אני שולחת אותך.
‏אולי אפילו תמלכי שם בשמי, ‏אבל אסור לך לחזור לכאן
‏בלי רשותי.
‏מטמבה שלי עכשיו.
‏מובן?
‏כרצונך.
‏הבת שלי ואני נעזוב... ‏-הבת שלך נשארת כאן.
‏מה?
‏היא כל כך צעירה.
‏יש לה עוד כל כך הרבה ללמוד.
‏היא לא תועיל לך. ‏-את זה אני אחליט.
‏אל תדאגי.
‏כל עוד תלכי,
‏ותעשי כפי שמלכתך מבקשת...
‏היא תהיה בטוחה.
‏רגע. ‏-אני נותנת לך את המילה שלי.
‏זה לא אישי.
‏זה חייב להתבצע.
‏את יכולה ללכת עכשיו.
‏בבקשה.
‏אמרתי לך ללכת!
‏אני כל מה שיש לה.
‏בבקשה. אני כל מה שיש לה!
‏לא!
‏לקחת את הבת של מואנגו
‏הייתה בחירה קשה אך הכרחית עבור נג'ינגה.
‏הצעד הזה הבטיח שמואנגו ‏לעולם לא תשוב למטמבה.
‏עכשיו היא מלכת הממלכה הזאת.
‏נג'ינגה צריכה לקבל החלטות קשות מאוד
‏כדי לוודא שהיא מבטיחה חופש
‏וריבונות לעם שלה.
‏נג'ינגה עושה קאמבק מדהים.
‏היא עכשיו מנהיגת אימבנגלה, ‏היא מלכה לוחמת מפחידה,
‏שמפקדת על צבא של כ-100,000 איש,
‏אך חשוב מכול, ‏אחיותיה עדיין בידי הפורטוגלים.
‏אציל אתכן בקרוב, אחיותיי.
‏תרגום כתוביות: שני מוריס